<classify> Mapema wiki hii kocha wa Stars, Boniface Mkwasa aliita kikosi cha wachezaji 28, ambacho kinajiandaa na kuikabili Algeria katika kuwania kufuzu fainali za Kombe la Dunia na kumjumuisha Busungu kwenye kikosi hicho kitakachopiga kambi ya siku 10 nchini Omani.Nimefurahi kwa uteuzi huo ni kitu kizuri kwangu, kwa sababu kocha Mkwasa ameona juhudi zangu, lakini ni changamoto nyingine kwangu kwani nakwenda kupigania namba na wachezaji wakubwa akina, Mbwana Samatta na Thomas Ulimwengu wanaocheza nje ya Tanzania, alisema Busungu.Mshambuliaji mwenye mabao mawili kwenye Ligi Kuu Bara, alisema atahakikisha anapambana na kudumu kwa muda mrefu kwenye kikosi hicho na siyo kuingia na kutoka kama ilivyotokea kwa baadhi ya wachezaji.Alisema mikakati yake ni kulinda kiwango chake akiwa kwenye klabu yake ya Yanga kwa kucheza kikosi cha kwanza, ili iweze kumshawishi kocha Mkwasa aendelee kumuita kwenye timu hiyo na kutoa mchango.Busungu aliyesajliwa na Yanga msimu huu akitokea Mgambo JKT, hiyo ni mara yake ya kwanza kuitwa kuichezea Stars tangu alipoanza kungara na timu za Ligi Kuu ya Tanzania Bara misimu mitatu iliyopita.  <topic>: MICHEZO 